**ZAPISNIK**

**2. seje Strateškega sveta za preprečevanje sovražnega govora**

Četrtek, 6. 4. 2023

Prisotni člani: Petra Kovačec, Lenart J. Kučić, Andreja Lang, Petra Bevek, dr. Gregor Hudrič, Breda Gačnik, mag. Tina Kosi, Boštjan Vernik Šetinc, dr. Dragan Petrovec, dr. Marko Milosavljević, Katarina Bervar Sternad, dr. Barbara Rajgelj, Ajda Bezenšek Špetič, mag. Brankica Petković, Tatjana Pirc, dr. Kaja Širok, Nika Kovač, Leja Barle

Odsotni: Kristina Pahor de Maiti, Petra Bezjak Cirman

Ostali prisotni: dr. Robert Golob, Nataša Pavšek

Sejo Strateškega sveta za preprečevanje sovražnega govora, ki se je pričela ob 14.05 uri, je vodila predsednica strateškega sveta, Nika Kovač.

**Dnevni red:**

1. Potrditev dnevnega reda
2. Potrditev zapisnika 1. seje
3. Dogovor o načinu dela in časovnici delovanja sveta in razprava o prioritetah dela in ključnih nalogah sveta
4. Potrditev poslovnika
5. Razno

**AD/1**

Člani sveta so potrdili dnevni red seje.

**AD/2**

Strateški svet za preprečevanje sovražnega govora je potrdil zapisnik prve seje.

**AD/3**

Strateški svet je posvetovalno telo, ki pripravlja sistemski pregled na obravnavanem področju in predlog priporočil.

Seje strateškega sveta bodo potekale vsakih 14 dni, ob četrtkih ob 13. 30.

**SKLEP ŠT. 1:**

Na sejah, ki bodo potekale na naslednje termine bodo obravnavana naslednja vsebinska področja:

* 20. 4. 2023: mladi in izobraževanje
* 11. 5. 2023: preventiva v družbi
* 25. 5. 2023: mediji
* 9. 6. 2023: delovanje institucij
* 22. 6. 2023: odkrivanje in pravosodje
* 6. 7. 2023: splet
* 20. 7. 2023: sprejem končnih priporočil

**SKLEP ŠT. 2:**

Za vsako od navedenih vsebinskih področij se določi odgovorne osebe, ki teden dni pred naslednjo sejo pripravijo obravnavana gradiva.

**SKLEP ŠT. 3:**

Strateški svet se do posamičnih, konkretnih primerov ne opredeljuje.

**AD/4**

Člani in članice strateškega sveta potrdijo poslovnik.

**AD/5**

Za potrebe priprave gradiv člani strateškega sveta pridobijo relevantne podatke tudi iz drugih resorjev.

**SKLEP ŠT: 4:**

Ministrstvo za pravosodje zaprosi Vrhovno državno tožilstvo za analizo zadev z obravnavnega področja uporabe 297. člena Kazenskega zakonika po sodbi Vrhovnega sodišča iz leta 2019.

Ministrstvo za notranje zadeve pripravi analizo prekrškovnih zadev po 20. členu ZJRM-1.

 **AD/6**

Pod točko razno so članice in člani razpravljali o noveli Zakona o tujcih. Dr. Petrovec je predstavil svoje pomisleke in jih v pismu tudi predal predsedniku vlade.

Seja se je zaključila ob 15.45 uri.

Zapisala: Leja Barle

 Nika Kovač

 Predsednica Strateškega sveta za preprečevanje sovražnega govora

Številka: 013-7/2023/27